คณะเกษตร มหาวิทยาลัยเกษตรศาสตร์

คณะเกษตร มหาวิทยาลัยเกษตรศาสตร์ เป็นคณะเกษตรแห่งแรกของประเทศไทย มีวัตถุประสงค์ในจัดการเรียนการสอนในด้านการเกษตรของประเทศไทย ภายหลังได้แยกการบริหารงานเพื่อความคล่องตัวเป็น 2 แห่ง คือ คณะเกษตร (ตั้งอยู่ ณ วิทยาเขตบางเขน) และ คณะเกษตร กำแพงแสน

**ประวัติ**
คณะเกษตร เป็นหนึ่งในสี่คณะแรกในมหาวิทยาลัยเกษตรศาสตร์ โดยการโอนกิจการของกองวิทยาลัยเกษตรศาสตร์จากกรมเกษตร มาดำเนินการตามพระราชบัญญัติมหาวิทยาลัยเกษตรศาสตร์ พ.ศ. 2486 เมื่อแรกก่อตั้งมีชื่อว่า "คณะเกษตรศาสตร์" ตามพระราชกฤษฎีกา จัดแบ่งคณะในมหาวิทยาลัยเกษตรศาสตร์ พุทธศักราช 2486 โดยแบ่งกิจการออกเป็น 5 แผนก คือ แผนกวิชาเกษตรศาสตร์ แผนกวิชาสัตวบาล แผนกวิชาเคมี แผนกวิชากีฏวิทยาและโรคพืช และแผนกวิชาวิศวกรรมเกษตร
หลังจากการจัดตั้งคณะเกษตรศาสตร์อย่างเป็นทางการ ได้มีการเปิดแผนกชีววิทยาเพิ่มขึ้นอีก 1 แผนก และเปลี่ยนชื่อแผนกเคมีเป็นแผนกฟิสิกส์และเคมี ในวันที่ 18 มิถุนายน พ.ศ. 2495 ต่อมาในวันที่ 16 พฤษภาคม พ.ศ. 2499 คณะเกษตรศาสตร์ได้เริ่มเปิดสอนหลักสูตรปริญญาโท คือ หลักสูตรปริญญากสิกรรมและสัตวบาลมหาบัณฑิต สาขาวิชาเอกสัตวบาล ซึ่งนับเป็นหลักสูตรแรกของมหาวิทยาลัยเกษตรศาสตร์ และได้มีการเปลี่ยนชื่อจาก คณะเกษตรศาสตร์ เป็น "คณะกสิกรรมและสัตวบาล" และเพิ่มแผนกเคหเศรษฐศาสตร์ขึ้นอีก 1 แผนก และได้เปลี่ยนชื่อแผนกฟิสิกส์และเคมีเป็นแผนกเคมีตามเดิม
เมื่อวันที่ 1 มีนาคม พ.ศ. 2509 ได้มีพระราชกฤษฎีกาจัดแบ่งคณะในมหาวิทยาลัย ในวันที่ 9 มีนาคม พ.ศ. 2509 จึงได้เปลี่ยนชื่อคณะกสิกรรมและสัตวบาล เป็น "คณะเกษตร" และแบ่งส่วนราชการใหม่เป็น 8 ภาควิชา ดังนี้
# ภาควิชากีฏวิทยาและโรคพืช
# ภาควิชาเกษตรกลวิธาน (เดิมชื่อแผนกวิชาเกษตรวิศวกรรม)
# ภาควิชาคหกรรมศาสตร์ (เดิมชื่อแผนกวิชาเคหเศรษฐศาสตร์)
# ภาควิชาพืชศาสตร์ (เดิมชื่อแผนกวิชาเกษตรศาสตร์)
# ภาควิชาสัตวบาล
# ภาควิชาวิทยาศาสตร์การอาหาร (เป็นแผนกวิชาใหม่)
# ภาควิชาเกษตรนิเทศ (เป็นแผนกวิชาใหม่)
# ภาควิชาปฐพีวิทยา (เป็นแผนกวิชาใหม่)
ต่อมาในวันที่ 13 ตุลาคม พ.ศ. 2518 มีประกาศสำนักนายกรัฐมนตรีเรื่อง การแบ่งส่วนราชการในมหาวิทยาลัยเกษตรศาสตร์ ลงวันที่ 2 ตุลาคม พ.ศ. 2518 ได้แยกภาควิชากีฏวิทยาและโรคพืชเป็นภาควิชากีฏวิทยา และภาควิชาโรคพืช และยุบเลิกภาควิชาพืชศาสตร์ โดยจัดตั้งเป็น 2 ภาควิชาใหม่ คือ ภาควิชาพืชไร่นา กับ ภาควิชาพืชสวน
คณะเกษตรได้เริ่มดำเนินการสอนหลักสูตรปริญญาเอกเป็นครั้งแรก ในปีการศึกษา พ.ศ. 2521 ใน สาขากีฏวิทยา และ สาขาปฐพีวิทยา เป็นต้นมา และต่อมาในปี พ.ศ. 2522 ได้เริ่มดำเนินกิจกรรม การเรียนการสอนที่วิทยาเขตกำแพงแสน จังหวัดนครปฐม เมื่อวันที่ 8 พฤศจิกายน พ.ศ. 2522 ซึ่งเป็น วันเปิดเรียนภาคปลาย ปีการศึกษา 2521 โดยเริ่มให้นิสิตปริญญาตรีชั้นปีที่ 3 และ 4 หลักสูตรวิทยาศาสตรบัณฑิต (เกษตรศาสตร์) ไปเรียนที่วิทยาเขตกำแพงแสน 
ในปี พ.ศ. 2523 ได้มีประกาศสำนักนายกรัฐมนตรีเรื่อง การแบ่งส่วนราชการในมหาวิทยาลัยเกษตรศาสตร์ ลงวันที่ 23 พฤษภาคม พ.ศ. 2523 ได้ย้ายภาควิชาวิทยาศาสตร์การอาหาร จากคณะเกษตรไปสังกัดคณะอุตสาหกรรมเกษตร โดยตั้งชื่อใหม่เป็น ภาควิชาวิทยาศาสตร์และเทคโนโลยีการอาหาร ต่อมา พ.ศ. 2527 มีประกาศทบวงมหาวิทยาลัยเรื่อง การแบ่งส่วนราชการในมหาวิทยาลัยเกษตรศาสตร์ (ฉบับที่ 3) พ.ศ. 2527 ลงวันที่ 7 กุมภาพันธ์ พ.ศ. 2527 ได้กำหนดให้มีภาควิชาส่งเสริมและนิเทศศาสตร์เกษตรในคณะเกษตร ดังนั้นคณะเกษตรจึงมีภาควิชาทั้งหมด 9 ภาควิชา มาจนถึงปัจจุบัน
ปีการศึกษา 2528 คณะเกษตรได้มีนโยบายให้นิสิตชั้นปีที่ 1 ของหลักสูตรวิทยาศาสตรบัณฑิต (เกษตรศาสตร์) ไปศึกษา ณ วิทยาเขตกำแพงแสน โดยไม่ต้องศึกษาวิชาพื้นฐานในชั้นเรียนปีที่ 1 และ 2 ณ วิทยาเขตบางเขน โดยเริ่มต้นศึกษา ณ วิทยาเขตกำแพงแสนในชั้นปีที่ 1 
ปี พ.ศ. 2538 ได้ย้ายนิสิตหลักสูตรวิทยาศาสตรบัณฑิต (เกษตรศาสตร์) ไปเริ่มต้นการศึกษาในชั้นปีที่ 1 ณ วิทยาเขตกำแพงแสนได้สมบูรณ์
ต่อมาวันที่ 18 มีนาคม พ.ศ. 2546 มีประกาศสภามหาวิทยาลัยเกษตรศาสตร์ให้แยกคณะเกษตรเป็น 2 คณะคือ คณะเกษตร และ คณะเกษตร กำแพงแสน

**หน่วยงาน**
ภาควิชา สำนัก สถาบัน และศูนย์ ภายในคณะเกษตร

**หลักสูตร**

**ทำเนียบคณบดี**
หมายเหตุ คำนำหน้าพระนามและนามของผู้ดำรงตำแหน่งคณบดี เป็นคำนำหน้าพระนามและนามตามตำแหน่งทางวิชาการในขณะนั้น

**อันดับและมาตรฐาน**
ผลการจัดอันดับแยกตามสาขา ARWU Global Ranking of Academic Subjects พบว่าคณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลกในกลุ่ม Life Sciences สาขา Agricultural Sciences อันดับที่ 301-400 ในปี 2017, อันดับที่ 301-400 ในปี 2018, อันดับที่ 401-500 ในปี 2019, และอันดับที่ 401-500 ในปี 2020 
ผลการจัดอันดับแยกตามสาขา QS World University Rankings by Subject พบว่าในกลุ่ม Life sciences and medicine สาขา Agriculture and Forestry คณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลก อันดับที่ 53 ในปี 2022, อันดับที่ 63 ในปี 2021, อันดับที่ 51-100 ในปี 2020, อันดับที่ 51-100 ในปี 2019, อันดับที่ 40 ในปี 2018, อันดับที่ 29 ในปี 2017, อันดับที่ 47 ในปี 2016, อันดับที่ 39 ในปี 2015, อันดับที่ 48 ในปี 2014, และอันดับที่ 33 ในปี 2013 ซึ่งผลการจัดอันดับในปี 2017 นับเป็นอันดับที่ดีที่สุดของมหาวิทยาลัยไทยที่เคยได้รับการจัดอันดับจากสถาบันต่างประเทศ
นิตยสาร U.S. News & World Report ได้จัดอันดับมหาวิทยาลัยโลกแยกตามสาขาพบว่าคณะเกษตร มหาวิทยาลัยเกษตรศาสตร์ได้รับการจัดอันดับให้ติดอันดับโลกในสาขา Agricultural Sciences และสาขา Plant and Animal Science
โดยในสาขา Agricultural Sciences ปี 2020 อยู่ในอันดับที่ 161 ของโลก, ปี 2021 อยู่ในอันดับที่ 171 ของโลก และในสาขา Plant and Animal Science ปี 2020 อยู่ในอันดับที่ 236 ของโลก, ปี 2021 อยู่ในอันดับที่ 237 ของโลก

**บุคคลสำคัญของคณะฯ และ บุคคลที่มีชื่อเสียง**
ไฟล์:Chakrapanpensiri-young.jpg|พระเจ้าวรวงศ์เธอ พระองค์เจ้าจักรพันธ์เพ็ญศิริ
ไฟล์:Sithiporn Kridakara.jpg|หม่อมเจ้าสิทธิพร กฤดากร
ไฟล์:Suvarnavachakakasikij.jpg|หลวงสุวรรณวาจกกสิกิจ
ไฟล์:พระช่วงเกษตรศิลปการ (ช่วง โลจายะ).jpg|พระช่วงเกษตรศิลปการ
ไฟล์:Ingasrikasikan.jpg|ศาสตราจารย์พิเศษ อินทรี จันทรสถิตย์
ไฟล์:ประเสริฐ ณ นคร 2009.jpg|ศาสตราจารย์ประเสริฐ ณ นคร- หม่อมเจ้าสิทธิพร กฤดากร (บุคลากร) นายกสภามหาวิทยาลัยเกษตรศาสตร์ / รางวัลแมกไซไซ สาขาบริการสาธารณะ ปี พ.ศ. 2510 / บิดาแห่งการเกษตรแผนใหม่ / อดีตรัฐมนตรีว่าการกระทรวงเกษตร- ท่านผู้หญิงศรีรัศมิ์ สุวะดี สำเร็จการศึกษาวิทยาศาสตรมหาบัณฑิต สาขาคหกรรมศาสตร์ ปี พ.ศ. 2550- ฯพณฯ นายอำพล เสนาณรงค์ (ศิษย์เก่า) องคมนตรี / นายกสภามหาวิทยาลัยเกษตรศาสตร์- ศาสตราจารย์ระพี สาคริก (ศิษย์เก่า) อดีตอธิการบดีมหาวิทยาลัยเกษตรศาสตร์ / อดีตผู้ทรงคุณวุฒิของทบวงมหาวิทยาลัย / อดีตรัฐมนตรีว่าการกระทรวงเกษตรและสหกรณ์ / บิดาแห่งวงการกล้วยไม้ไทย- นายมนตรี ด่านไพบูลย์ (ศิษย์เก่า) อดีตรัฐมนตรีว่าการทบวงมหาวิทยาลัย- ศาสตราจารย์เกียรติคุณ ดร.สรสิทธิ์ วัชโรทยาน (บุคลากร) นักวิจัยดีเด่นแห่งชาติ ปี พ.ศ. 2530- อดิพล เอื้อจรัสพันธุ์ (ศิษย์เก่า) อดีตอาสาสมัครไทย ณ ประเทศภูฏาน

**อัตลักษณ์**
 สีประจำคณะ : สีเหลืองข้าวโพด 

**อ้างอิง**

**แหล่งข้อมูลอื่น**
  คณะเกษตร มหาวิทยาลัยเกษตรศาสตร์-  เวบบอร์ดคณะเกษตร มหาวิทยาลัยเกษตรศาสตร์ date=2007-02-12 -  คณะเกษตร กำแพงแสน มหาวิทยาลัยเกษตรศาสตร์ date=2010-03-18 -  Homepage กีฬาประเพณี๔จอบแห่งชาติ date=2009-05-28 -  สาขาส่งเสริมการเกษตร สำหรับผู้บริหาร รุ่น 5 มหาวิทยาลัยเกษตรศาสตร์fix-attempted=yes - กีฬาประเพณี ๔ จอบแห่งชาติ
กเกษตรศาสตร์
หมวดหมู่:หน่วยงานในมหาวิทยาลัยเกษตรศาสตร์